La Casa de la Joventut de Paterna presenta el seu campament urbà per al mes de juliol
27/06/2018

# La Casa de la Joventut de Paterna presenta el seu campament urbà per al mes de juliol

[![La Casa de la Joventut de Paterna presenta el seu campament urbà per al mes de juliol](/images/not-mati-jove-gr.jpg)](/images/not-mati-jove-gr.jpg)

27.06.2018

Les inscripcions podran realitzar-se en la Casa de la Juventut, situada en el Parc Central

La Casa de la Juventut de Paterna ha presentat el programa d'activitats del seu campament urbà d'estiu dirigit a joves d'entre 13 i 15 anys del municipi.

Tal com ha explicat el regidor de Joventut, José Manuel Mora, “_amb aquesta iniciativa s'ofereix als joves del municipi la possibilitat de viure les experiències d'un campament d'estiu sense haver d'eixir de la ciutat i a un preu ajustat a qualsevol família_”.

El campament tindrà lloc del 2 al 31 de juliol en les instal·lacions de Casa de la Joventut en horari de 9:30 a 14 hores, “_amb l'opció d'avançar l'entrada a les 9 h per a facilitar la conciliació laboral de les famílies_” ha remarcat el regidor Mora.

Amb un preu de 70 euros, el campament inclou tallers i activitats a l'aire lliure i diferents excursions a parcs aquàtics, piscines, la platja o a muntanyes i rius propers. A més també s'ofereix una activitat opcional de multiaventura per a tots els assistents.

Els interessats poden inscriure's en la Casa de la Juventut, situada en el Parc Central, de dilluns a divendres de 17 a 20:30 hores i els dimarts i dijous al matí en horari d'11 a 13:30 h.